Priklespade - husflid.no
Hjem / Lag det selv / Materialer / Tre / Priklespade
Lag det selv|Spikking|Tre|Uteaktiviteter|Vår|
Det kan være fort gjort å så litt for tett i den samme potta. Det løser du ved å bruke prikespaden til å ta ut noen av spirene og plante dem i en ny potte.
Bruk en blyant og tegn formen på spaden på emnet. Du bestemmer selv hvordan den skal se ut, men det er en fordel om spadedelen smalner av mot tuppen. Da blir den enklere å bruke. Du må bruke en myk blyant for at det skal synes på det ferske emnet.
Nå spikker du fram formen.
Her er det viktig å hele tiden huske på fiberretninga i veden, sånn at du hele tiden skjærer «med veden» og ikke imot. Skjærer du imot vil det bli fryktelig hakkete.
Nå må du bruke en skjekniv til å lage en fordypning i spaden. Skjær fra tuppen mot det dypeste punktet, deretter fra motsatt ende av selve spadedelen (den enden som går over i håndtaket) mot den dypeste delen. Det kan være litt vanskelig å få det pent der de to skjærene møtes.